b'\n_START_ARTICLE_\nGagat\n_START_PARAGRAPH_\nGagat je vrsta crnog lignita koja se cijeni kao ukrasni kamen. Ne radi se o pravom materijalu mineralnog podrijetla, nego o drvu koje se pod visokim tlakom fosiliziralo. Crne je ili tamno sme\xc4\x91e boje te mo\xc5\xbee u sebi sadr\xc5\xbeavati i komadi\xc4\x87e pirita koji su, pak, mjedeno \xc5\xbeute boje .\n_START_SECTION_\nPodrijetlo\n_START_PARAGRAPH_\nGagat je proizvod razgradnje drveta starog vi\xc5\xa1e milijuna godina pod visokim pritiskom. Obi\xc4\x8dno se radi o drvetu iz porodice Araucariaceae. U principu nalazimo 2 vrste, tvrdi i meki gagat. Tvrdi je nastao pod utjecajem ugljikove kompresije i slane, odnosno kod mekog slatke vode._NEWLINE_Gagat koji nalazimo u mjestu Whitby, u Engleskoj, star je oko 182 milijuna godina._NEWLINE_Gagat se lako polira, te ga se koristi u izradi nakita, najstariji primjerci stari su oko 17 000 godina, a potje\xc4\x8du iz pokrajine Asturije u \xc5\xa0panjolskoj.\n_START_SECTION_\nOsobine\n_START_PARAGRAPH_\nGagat se vrlo lako obra\xc4\x91uje rezbarenjem, s time da se fini detalji obra\xc4\x91uju znatno te\xc5\xbee i tra\xc5\xbee vi\xc5\xa1e vje\xc5\xa1tine i prakse. Tvrdo\xc4\x87a po Mohsu je izme\xc4\x91u 2,5 i 4,dok je specifi\xc4\x8dna te\xc5\xbeina izme\xc4\x91u 1,30 i 1,34. Indeks loma je pribli\xc5\xbeno 1,66. Kod dodira sa u\xc5\xbearenom iglom materijal \xc5\xa1iri miris jednak ugljenu.\n_START_SECTION_\nDodatna literatura\n_START_PARAGRAPH_\nRichard T. Liddicoat, Jr. Handbook of Gem Identification 1989 GIA press, 12 ed. str. 192'